UBERA ARANZETA (EH Bildu, 2015-10-08):
Gero, zer esanik ez plantila estruktural eta plantila funtzionalaren arteko hitz-jokoak. Baina fondoan benetan dagoena serioa da.
Plantila estrukturala 25.807koa da eta plantila funtzionala, nominetara joaten baldin bagara, 36.519 pertsonakoa da. Eta pertsonetara joaten baldin gara, 33.770. Beraz, datu hauek bakarrik ikusita, ikusten dugu zerbait gertatzen ari dela Osakidetzan, kontratazioarekin, lanpostuekin, eta pertsonalarekin.
Gero, ikusten baldin badugu hilabetero Osasun Sailak bidaltzen dizkigun datuak, ikusten duguna da, hiletik hilera datuak aldatzen dira ikaragarri, ikaragarri. Baina lan herenetara, eta bestelako lan partzialetara joaten baldin bagara, ikusten dugu, behin-behinekotasuna gora egiten ari dela etengabe, etengabe.
Gero, Osakidetzaren  - ez dut esaten gure datua denik - , Osakidetzaren txostenera joaten baldin bagara, giza baliabideen berrantolaketako txostenera, txosten horrek dioenez, 2018 arte 15.216 lanpostu suntsituko dira. Beraz, galdera da, nola mantenduko dugu gaur egun daukagun zutabea eta plantila? Iruditzen zait aztertzeko modukoa dela.
Gero, lanpostu sanitarioak ez direnetaz hitz egiten hasten baldin bagara, sukaldari, garbitzaile, operarioak... Beno, horiek, esaterako sukaldariena, orain dela bi OPEtatik ez dira berriro eskaintzarik egin, pribatizatzen ari dira lanpostuak. Eta hori da daukaguna egunero Osakidetzan. Gustatuko zaigu edo ez, baina errealitatea hori da.
Ez dakit benetan, Osasun Saila kontziente den ze egoera daukagun. Zer suposatzen duen guzti horrek Osakidetzan. Zenbait eta zenbat langileek bereziki kategoria baxuagokoek, lan zama handiagotu behar izaten duten benetan, zelako esfortzua egin behar izaten duten, pertsonei, guri guztioi eskaintzeko osasun arreta kalitatezkoa.
Zeren askotan hemen hitz egiten dugunean kalitatea ona dela, osasun sistema publikoarena, askotan da beraien borondatez, langileek egiten duten esfortzuari esker. Eta ez Osasun Sailetik, Osakidetzatik eskaintzen zaizkien bitartekoengatik.
Beraz, pentsatzen dugu guzti honek hausnarketa serio bat behar duela, adosago egongo gara argazki honekin, ez hainbeste, gustukoago izango dugu edo ez, baina garbi dago, hausnarketa bat eskatzen duela.
Eta orain arte, Gobernuari, Osasun Sailari, errentetatik bizitzea ongi irten zaio, ongi irten zaizue, baina hori ere mugatzen ari da, epe muga bat dauka.
Eta jakin nahi duguna da zintzoki, zein den benetan Gobernu honen egitasmoa osasun sistema publikoarekiko, ze egitasmo, ze etorkizun duen buruan Osakidetzarentzat.
Zeren, orain hartzen ari diren erabakiak, batez ere etorkizuna baldintzatzen ari dira, oraina ere, baina etorkizuna. Eta benetan, ikusita ze erabaki hartzen ari diren, esango genuke, etorkizun beltza daukala gure osasun sistema publikoak.
Eta ez da nire asmoa gaur egoera katastrofiko bat irudikatzea, baina iruditzen zaigu benetan hausnartzekoa dela eta guztion artean hausnarketa bat egin beharko genukeela mahai baten bueltan. Zeren, inoiz ez da berandu buelta bat emateko gauzei eta norabidea aldatzeko.
Eta horregatik, ikusita Ganbara honetan Osakidetzako egituraren egoerari begirako eta OPEari begirako, proposamenak ez direla aintzat hartu, ez direla kontutan hartu, zeren hainbat proposamen ekarri ditugu, eta bat bera ere ez da bete, erabaki genuen oraingoan ere, beste proposamen bat ekartzea.
Ikusita dagoeneko OPEa publikatua zegoela boletinean, eta ekarri genuen pertsonak prekarietatean ez kronifikatzeko, gutxienez OPEan aurkezten diren pertsonei, nahiz eta plaza ez lortu, bakanteak diren eta behin-behinekoak diren plazetan estabilitatea izan dezaten eta nolabait, OPE batetara aurkezteak suposatzen duen guzti horrekin, nolabait horri ere saritzeko.
Eta ez dugu planteatzen atzeko atetik sartzea. Giza horretako sistemak egon badaude, baita Jaurlaritzaren administrazioaren barruan, eta iruditzen zaigu, guzti horri buelta bat eman behar diogula.
Urgentziazkoa delako, dagoen behin-behinekotasunari, behin-behinekotasuna murriztea, estabilitatea ematea eta Osakidetzan lanean...
...dagoen behin-behinekotasuna murriztea, estabilitatea ematea eta Osakidetzan lanean diharduten pertsona guztiek nolabait ziurtasun bat izan dezatela, lasai lan egiteko.
Eta hiru ardatz planteatzen genituen gure proposamenean. Lehenengoa zen negoziazioa. Beti lehenengoa elkarrizketa izan behar da, negoziatu behar da. Eta hor eskatzen genuena da, badakigu ez dagoela erraza, baina ikusita 2014an Ertzaintzaren OPEaren kasuan negoziatu egin zela, nahiz eta oraingoa errekurritu egin duten, pentsatzen genuen bai egin behar zela saiakera bat OPEa zabalagoa izateko.
Beste ardatza zen, proposamenarena, dauden bakanteak azaleratzea eta argitzea, plantila estrukturalean txertatzeko.
Eta hirugarren ardatza zen azterketa bat egitea eta bide legalak, hemen ditugun araubideak erabiltzea estabilitatea kontsolidatzeko, eta behin behinekoak diren plaza horiek nolabait egonkor bilakatzeko eta jendea egonkortasunez kokatzeko.
Esan, ikusita talde guztiek egin duten zuzenketekin erdibideko bat egin dugula, erdibideko horretan sartzen dugu gure autogobernuaren defentsa, gure konpetentzien defentsa, eta jakinda nahiz eta Estatuko aurrekontuetan dagoeneko erreposizio tasa aurretik zeuden inposizio neurriak kenduta dagoen, hala ere bada ezpada jaso dugu, baldin eta inor damutzen baldin bada.
Bestetik, negoziazioen eskaera ere jasotzen dugu. Jasotzen dugu Osakidetzako mahai sektoriala uztea, mahai informatiboa izatea eta elkarrizketarako gune bat bilakatzea; jasotzen dugu lan pilaketaren lanpostuak argitzea, bakanteak azaleratzea. Eta utzi dugu hurrengo batetarako, pentsatzen dugulako beste buelta bat merezi duela eta prest gaudelako benetan sakontasunean aztertzeko, utzi dugu beste bide batzuk bilatzearena eta, alegia, egonkortasun eta estabilitaterako beste bide batzuk jorratzeko aukeren posibilitatea.
Orduan, pentsatzen dugu gaur mahai gainean dagoena guztiok babestu beharko genukeela. Eta bereziki Gobernua sostengatzen duen taldeari eskatuko genioke esfortzu bat egitea, azken finean, guztiok helburu dugun xedea bilatzeko, osasun sistema publiko sendo bat edukitzea eta, batez ere, etorkizuna bermatzeko gure osasun sistema publikoan.
Eskerrik asko.